Ap får ordfører i Kristiansand
Det er klart etter ar Senterpartiet på et gruppemøte tirsdag ettermiddag bestemte seg for å støtte rødgrønn side. – Vi endte opp med at det var mest rettskaffent av oss å stå ved den avtalen vi opprinnelig gikk for som ga Ap ordføreren, sier forhandlingsleder i Sp Kjell Erik Haavold til VG. I forkant av møtet sto Sp overfor to valg. De kunne enten skifte side og skape flertall sammen med de borgerlige, eller de kunne bli værende med de rødgrønne partiene. Den rødgrønne siden består av Ap, MDG, SV, Rødt, Folkelista og Sp. les også– Var det ikke fristende å gi ordførerklubben til sps egen kandidat? – Vi gikk flere runder internt, men endte opp med å stå på vår avtale med rødgrønn side. Med det blir Jan Oddvar Skisland (61) Arbeiderpartiets første ordfører i Kristiansand på 72 år. – Jeg kan godt juble litt nå. Jeg er veldig glad for at det ser ut til at vi har fått det til, sier Skisland til Fædrelandsvennen. Skisland har tidligere vært ordfører i Kristiansand for KrF mellom 2003 og 2007. – Jeg vil gratulere Jan Oddvar Skisland som nå kommer til å bli ordfører i Kristiansand, sier Nåværende ordfører i Kristiansand, Harald Furre (H) til VG.
Jan Oddvar Skisland (61) blir ordfører i Kristiansand.